stanford-oval/wikipedia huggingface dataset:
Linda Davis
Diskografia

In a Different Light (1991)
Linda Davis (1992)
Shoot for the Moon (1994)
Some Things Are Meant To Be (1996)
I'm Yours (1998)
I Have Arrived (2004)
Aiheesta muualla

Viralliset sivut (englanniksi)
Luca Pellegrini

Luca Pellegrini voi tarkoittaa seuraavia henkilöitä:
Luca Pellegrini (s. 1964), italialainen kilpauimari
Luca Pellegrini (s. 1963), italialainen jalkapalloilija
Luca Pellegrini (s. 1999), italialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luca Pellegrini”, voi hakea sivunnimihaulla, laajalla sivunnimihaulla tai tekstihaulla.
Montreal Maroons

| Montreal Maroons |
| --- | --- |

Perustettu:  1924
Lakkautettu:  1938
Kaupunki:  Montreal, Quebec
Kotiareena:  Montreal Forum
Sarja:  NHL
Värit:           
Stanley Cupit:  1926, 1935
Infobox OKNimi-testi OK: 
Montreal Maroons (virallisesti Montreal Professional Hockey Club) oli National Hockey Leaguessa vuosina 1924–1938 pelannut joukkue. Maroons voitti Stanley Cupin kahdesti, ensin kaudella 1925–1926 ja seuraavaksi kaudella 1934–1935. Joukkueen lempinimi Maroons tulee joukkueen punaruskeista pelipaidoista.
Maroons liittyi NHL:een ensimmäisen laajennuksen aikana 1924 samaan aikaan Boston Bruinsin ja Hamilton Tigersin kanssa. Näihin aikoihin Montrealissa pelasi kaksi seuraa, Montreal Canadiens sekä Maroons. Näistä Maroons oli suunnattu enemmänkin englanninkielisille kannattajille, kun taas Canadiens oli enemmänkin ranskankielisten kannattajien suosiossa. Montrealin legendaarinen Forum rakennettiin Maroonsille ja Canadiens muutti sinne vasta kaksi vuotta valmistumisen jälkeen. Maroonsia pidettiin ostojoukkueena joka hankki joukkueeseensa tulevia Hall of fame pelaajia, kuten Harry Broadbentin Reg Noblen ja Clint Benedictin. Joukkueen taloustilanne kuitenkin romahti suuren laman iskiessä 1930 -luvun puolivälissä ja kun Canadiensin fanipohja kasvoi alkoi näyttää siltä että Montreal ei kykene elättämään kahta NHL -joukkuetta. Maroons lopettikin vuonna 1938 kun yritykset siirtää joukkueetta toiseen kaupunkiin eivät onnistuneet.
Maroonsilla on vieläkin hallussa yksi NHL:n ennätyksistä yhdessä Detroit Red Wingsin kanssa. Joukkueet pelasivat kaudella 1935–1936 pudotuspeliottelun, joka kesti lopulta 176 minuuttia ja 30 sekuntia, kunnes Red Wings lopulta voitti ottelun lukemin 1-0.
Little Cayman

Little Cayman
Little Cayman ilmasta.
| --- | --- |
Sijainti:  Caymansaaret Yhdistynyt kuningaskunta
Vesialue:  Karibianmeri
Merialue:  Atlantti
Korkein kohta:  14 m
Pinta-ala:  26 km²
| --- | --- |
Asukasluku:  328
Suurin kaupunki:  South Town
muokkaa - muokkaa wikitekstiä - muokkaa Wikidataa
Little Cayman on yksi Caymansaarista. Se sijaitsee Karibianmerellä, noin 140 kilometriä Grand Caymanista koilliseen ja kahdeksan kilometriä Cayman Bracista länteen.
Kristoffer Kolumbus löysi Little Caymanin 10. toukokuuta 1503 neljännellä ja viimeisellä löytöretkellään uuteen maailmaan. Saari asutettiin ensimmäisen kerran 1600-luvulla, mutta vuosina 1671–1833 se oli asumaton.[lähde? ]
Little Cayman on Caymansaarista pienin sekä asukasluvultaan että pinta-alaltaan. Siellä oli vuoden 2018 arvioiden mukaan 328 asukasta. Pinta-alaa saarella on 26 neliökilometriä. Suurin osa saaresta sijaitsee merenpinnan tasolla.
Little Caymanilla on kauppa, joitakin ravintoloita, lentoasema, postitoimisto, paloasema ja autovuokraamo. Saarella on myös yksityinen kiitotie.
Morava

| Morava |
| --- | --- |
 Moravan vartta Itävallan ja Slovakian rajalla.
Alkulähde:  Králický Sněžník
Laskupaikka:  Tonava
Maat:  Tšekki, Slovakia, Itävalta
Pituus:  354 km
Alkulähteen korkeus:  1 380 m

Morava  (saks. March) on joki Keski-Euroopassa. Se on antanut Määrille sen latinankielisen nimen Moravia. Morava-joen lähteet ovat Määrin luoteisnurkassa Králický Sněžník -vuorella 1 380 metrin korkeudessa lähellä Tšekin ja Puolan välistä rajaa. Sieltä se virtaa kohti etelää ja yhtyy lopulta Tonavaan 354 kilometrin päässä lähteiltään.
Joen alajuoksu muodostaa rajan Tšekin ja Slovakian välillä, ja vielä myöhemmin Itävallan ja Slovakian välillä. Joen varrella on kaksi merkittävää kaupunkia: Slovakian pääkaupunki Bratislava sekä Olomouc Tšekin puolella.
Aiheesta muualla

Kuvia tai muita tiedostoja aiheesta Morava Wikimedia Commonsissa
Montreal Nitro

Montreal Nitro on jääkiekkomaila jossa on käytetty nanoteknologiaa. Montreal käyttää mailoissa patentoitua Hyptoniitti-nanohartsia. Jääkiekkovalmistajista Montrealilla on yksinoikeus hyptoniittiin, jossa on hiilikuidun laminoinnissa käytettyyn epoksiin on lisätty vahvikkeeksi hiilinanoputkia.
Nitro-mailojen väri vaihteleeselvennä keltaisen, vihreän, oranssin ja punaisen välillä. Väri osoittaa mailan varren jäykkyyden.
Uusia Nitro-mailojen värejä ovat mm. sininen, tummanvihreä ja harmaa.
Aiheesta muualla

Yle Prisma Studio: Nanomaila testitilaisuus Hakametsän jäähallissa Ke 5.9.2007
Mobile Launcher Platform

MLP Crawler-transporterin kyydissä.
Mobile Launcher Platform eli MLP on kaksikerroksinen rakennelma, jonka päältä avaruussukkulat laukaistaan. Koko avaruussukkulajärjestelmä (STS, engl. Space Transport System) kootaan Kennedy Space Centerin Vehicle Assembly Buildingissa MLP:n päälle, mikä vuorostaan on Crawler-Transporter-tela-ajoneuvon päällä. Tämän jälkeen koko sukkula ajetaan laukaisualustalle 39-A tai 39-B. MLP lasketaan laukaisupaikalle ja Crawler-Transporter ajetaan pois ennen laukaisua. Aiemmin samoja laitteita käytettiin Apollo-ohjelman Saturn V -rakettien kokoamiseen ja laukaisuun.
Kukin MLP painaa 4,2 Mkg ja on 49 m pitkä, 41 m leveä sekä 7,6 m korkea.
Apollo-ohjelma

Kaikki kolme MLP:ää tehtiin alun perin Apollo-ohjelman Saturn V -rakettien laukaisuun ja siihen niitä käytettiin 1960 ja 1970-lukujen vaihteessa. Kussakin MPL:ssä oli Saturn V:n laukaisussa tarvittu 120 metriä korkea laukaistorni, jossa oli juuri ennen laukaisua sivuun käännettävät käsivarret ja muita toimintoja.
Miehitettyjä Skylab ja Apollo-Soyuz -lentoja varten MLP #1 muokattiin, siten että Raketin alle lisättiin sitä korottava jalusta. Näin Saturn V:tä lyhyempi Saturn IB yletti laukaistutornin käsivarsiin eikä laukaistornia tarvinnut muuntaa. Lisäksi Saturn V Ground Support Equipment (GSE) poistettiin tai poistettiin käytöstä ja tilalle asennettiin Saturn IB GSE equipment.
Avaruussukkulaohjelma

Apollo-ohjelman jälkeen MLP 2:n ja 3:n tornit muokattiin avaruussukkulan laukaisuun sopivaksi ja niille annettiin nimi "Fixed Service Structure"  FSS sekä kiinnitettiin pysyvästi laukaisupaikkoihin 39 A and B. MLP 1:n laukaisutorni purettiin ja säilöttiin Kennedy Space Centeriin. Lisäksi laukaisualustaan lisättiin mm. laukaisua edeltävien vetyhuurujen polttamiseen tarkoitetut soihdut ja uudet aukot booster-rakettien pakokaasuille. Sukkulan moottorien pakokaasut kulkevat alkuperäisten aukkojen kautta. Alustaan asennettiin kuusi 3,7 metriä korkeaa äänenvaimennustornia. Niitä muokattiin STS-1 -lennon jälkeen, kun akustinen kuorma vaurioitti suurinta osaa sukkulan lämpösuojasta (TPS) lähdön aikana. Lähdön aikana tornit vapauttavat laukaisualustalle 1 136 m3 vettä 20 sekunnissa. Näin äänen voimakkuus laskeen noin 142 dB:iin.
Sukkula on kiinni laukaisualustassa kahdeksasta kohtaa ennen liikkeelle lähtöä. Pultteja on neljä kunkin booster-raketin peräliepeessä. Juuri ennen boostereiden sytyttämistä mutterit räjäytetään ja sukkula pääsee liikkeelle.
Project Constellation

NASA on päättänyt korvata avaruussukkulat kapselimaisella Orion-avaruusaluksella, sekä miehitetyllä Ares I -kantoraketilla ja miehittämättömällä Ares V -kantoraketilla. Project Constellationissa on kuitenkin tarkoitus käyttää jo Apollo-ohjelman aikaista laitteistoa, Crawler-transporteria ja MLP:ia. Siinä tullaan pohjaamaan Apollo-ohjelmassa koeteltuihin ratkaisuihin.
Vuonna 2009 Ares I:n testilaukaisuihin modifioidaan yksi MLP. 2012 testilaukaisut ja siitä eteenpäin tehdään uusilta MLP:iltä, joihin on asennettu laukaistutorni ja suurin osa muusta laitteistosta. NASA antoi uuden laukaisualustan suunnittelun Merritt Islandissa toimivalle Reynolds, Smith and Hills -yhtiölle.
Aiheesta muualla

Kuvia tai muita tiedostoja aiheesta Mobile Launcher Platform Wikimedia Commonsissa
NASA factsheet on the MLP (Arkistoitu – Internet Archive)
Kennedy Space Center page on the MLP (Arkistoitu – Internet Archive)
Vettä lasketaan MLP:lle Launch Pad 39A:lle 2004. Laukaisun aikana alustalle lasketaan vettä 1136 m3 20 sekunnissa.
Lorraine Toussaint

| Lorraine Toussaint |
| --- | --- |

Henkilötiedot
Syntynyt: 4. huhtikuuta 1960 (ikä 64) Trinidad
Ammatti:  näyttelijä
Näyttelijä
Aktiivisena:  1983–
Merkittävät roolit:   Yvonne "Vee" Parker (Orange Is the New Black)  Amelia Boynton (Selma)  Ruth (Middle of Nowhere)  Almond Joy (Hudson Hawk - varkaista parhain)  Kuningatar Valerin  (Nimona) 
Aiheesta muualla
IMDb
Elonet
Lorraine Toussaint (s. 4. huhtikuuta 1960 Trinidad) on yhdysvaltalainen näyttelijä ja tuottaja, joka on tunnettu muunmuassa roolistaan Orange Is the New Black -sarjan Vee hahmona.
Toussaint muutti Trinidadista Yhdysvaltoihin 10 -vuotiaana. Hän valmistui Manhattanin esittävien taiteiden korkeakoulusta ja jatkoi opintojaan Juilliardissa.
Toussaint aloitti uransa lavanäyttelijänä kunnes hän sai rooleja Tv-sarjoihin ja elokuviin.
Aiheesta muualla

Kuvia tai muita tiedostoja aiheesta Lorraine Toussaint Wikimedia Commonsissa
Lorraine Toussaint Internet Movie Databasessa. (englanniksi)
Morbegno

| Morbegno |
| --- | --- |
 Näkymä Morbegnoon.
 lippu:  vaakuna
 Morbegno
 Koordinaatit: 46°8′21″N, 9°34′16″E 
Valtio:   Italia
Alue:  Lombardia
Maakunta:  Sondrio
Pinta-ala:  
 – Maa:  14,82 km²
Korkeus:  262 (220–1 725)  m
Väkiluku (2015):  12 111 
 – Väestötiheys:  817  as./km²
 Kunnan kotisivut 
Infobox OKVirheellinen NIMI-arvo: 
Morbegno on kunta Pohjois-Italiassa Sondrion maakunnassa Lombardian alueella. Se sijaitsee Valtellinan laaksossa Addajoen varrella. Kunnan vanhaa keskustaa halkoo Addan sivujoki Bitto. Kunnan nähtävyyksiä ovat Malacridan palatsi (Palazzo Malacrida sekä Johannes Kastajan mukaan nimetty kirkko (Chiesa di San Giovanni Battista) ja Pyhän Pietarin kirkko (Chiesa di San Pietro).
Malacridan palatsi
Johannes Kastajan kirkko
Pyhän Pietarin kirkko
Aiheesta muualla

Kuvia tai muita tiedostoja aiheesta Morbegno Wikimedia Commonsissa
Luca Platania

Luca Platania (s. 1982 Rooma) on italialainen pizzaleipuri, joka on muutti Roomasta Turkuun vuonna 2008.
Luca Platania toi vaimonsa Salla-Maria Platanian kanssa pizza al taglio -konseptin Suomeen vuonna 2012. Pariskunnan ensimmäinen Pizzarium sijaitsi Turun Hansakorttelin Kultatalossa. Sittemmin ketju myytiin Royal Ravintolat Oy:lle ja myöhemmin siitä tuli osa Noho-pörssiyhtiötä.
Yhteistyössä Royal ravintolat Oy:n kanssa Luca Platania avasi myös Pizzeria Luca -ravintoloita Tampereelle, Helsinkiin sekä Kööpenhaminaan.
Vuonna 2022 Luca avasi yhdessä vaimonsa Salla-Maria Platanian kanssa Forza-nimisen pizzerian Helsingin Punavuoreen. Pizzeria palkittiin muun muassa Euroopan 8. parhaana pizzeriana. Luca Platania kuitenkin sairastui syöpään pizzerian avaushetkellä ja päätti myydä sen Olo Collection Oy:lle vain 18 kuukauden jälkeen. Pian kaupan jälkeen Olo Collection ilmoitti, että aikoo tehdä Forzasta ketjun.
Platania on myös konsultoinut helsinkiläisravintoloita pizza-asioissa.
Julkaisut

Pizze (Otava, 2015) Saku Tuomisen kanssa
Passione pizza - pizzan monet muodot (Cozy Publishing, 2021) Salla-Maria Platanian kanssa
Mobile ad-hoc network

Mobile ad-hoc Network (MANET) on langaton tiettyä tarkoitusta varten (ad hoc) muodostuva verkko. Tyypillisimmin MANET-verkot käyttävät IEEE 802.11-standardin laitteita. MANET-verkossa ei ole tukiasemia vaan jokainen verkon solmu toimii myös reitittimenä. Näin verkosta muodostuu mielivaltainen verkkotopologia, joka saattaa myös muuttua ennalta-arvaamattomasti. MANET-verkko voi toimia joko suljettuna tai olla yhteydessä Internetiin.
Toimintaperiaate

Ensimmäinen asema muodostaa IBSS:n (Independent Basic Service Set) ja alkaa lähettää merkkisignaalia, jota tarvitaan asemien synkronointiin. Muut asemat voivat liittyä verkkoon hyväksymällä merkkisignaalissa lähetetyt parametrit.
Kaikki verkon asemat kuuntelevat merkkisignaaleja ja tulevat pikkuhiljaa tietoiseksi naapuriasemista, naapuriasemien naapureista ja lopulta kaikista verkon asemista sekä reiteistä näihin. Asemat myös lähettävät tasaisin väliajoin merkkisignaalia, jolleivät lyhyen satunnaisen viivytyksen aikana kuule toisen aseman merkkisignaalia. Satunnainen viivytys (Random Delay) tarkoittaa siis sitä, että merkkisignaali lähetetään todellisuudessa lyhyen satunnaisen ajan tasaista väliaikaa myöhemmin, ja jos tänä ajanjaksona asema vastaanottaa toisen aseman merkkisignaalin jättää se oman signaalinsa lähettämättä. Tämä vähentää lähetettävien merkkisignaalien määrää. Merkkisignaalin saatuaan laite päivittää sisäisen kellonsa merkkisignaalin aikaleiman mukaan.
Myös MANET-verkossa voi olla nukkuvia asemia. Nukkumaan mennessään asema viestittää sen muille asemille asettamalla virranhallintabitin minkä tahansa paketin kehykseen. Nukkuvalle asemalle ei lähetetä paketteja, vaan ne jäävät paikalliseen puskuriin. Säännöllisin väliajoin nukkuvat asemat heräävät ATIM-ikkunaa (announcement traffic indication map) varten. Jos asemalla on nukkuvalle asemalle lähetettäviä paketteja, se lähettää ATIM-kehyksen nukkuvalle asemalle, joka kertoo, että sille on paketteja odottamassa. Täten nukkuva asema tietää olla hereillä ainakin seuraavaan merkkisignaaliin asti, joka on toivottavasti riittävän pitkä odottavien pakettien lähettämiseen. Saatuaan vahvistuksen pakettien perille tulosta, nukkuva asema voi mennä takaisin nukkumaan.
Reititysprotokolla

Reititysprotokollan algoritmien tarkoituksena on pitää reititystaulu siedettävän kokoisena ja valita paras (nopein, luotettavin, suorin tai halvin) reitti määränpäähän, pysyä ajan tasalla verkon solmuista ja kyetä yhdistämään mahdollisimman nopeasti mahdollisimman pienellä määrällä viestejä.
Reititysprotokollan toteutustapoja:
Ennakoiva
Reaktiivinen
Hybridi
Hierarkkinen
Maantieteellinen
Energiatietoinen
Ryhmälähetys
Maantieteellinen ryhmälähetys
Muut
Edut ja haitat

MANET:in muodostaminen on halpaa, sillä erillisiä tukiasemia ei tarvita. Asennus on nopeaa, koska se tapahtuu automaattisesti.
MANET:issa on rajoitettu verkkoyhteys, eikä välttämättä lainkaan yhteyttä Internetiin. Verkon hallinta on vaikeaa ilman keskitettyä laitetta.
Verkon tehokkuus on parempi pienellä käyttäjämäärällä, sillä suurella määrällä käyttäjiä törmäyksiä tulee liikaa ja erillisen tukiaseman käyttäminen voisi olla tehokkaampi ratkaisu.
Tulevaisuuden toteutuksia

Kannettava tietokone jokaiselle lapselle -projektin edullinen XO-1 -tietokone käyttää IEEE 802.11s:n määrittelemää ad hoc -tyyppistä langatonta mesh-verkkoa.
Vehicular Ad-hoc Network (VANET) on autoihin suunniteltu verkko, jossa autot ovat yhteydessä lähimpiin toisiin autoihin ja tienvarren laitteisiin.
Little Child

|  Little Child> Kappaleen tiedot |
| --- | --- |
Esittäjä(t):  Mary Spiteri
Säveltäjä(t):  Georgina Abela
Sanoittaja(t):  Raymond Mahoney
Euroviisutiedot
Vuosi:  1992
Maa:  Malta
Kieli:  englanti
Sijoitus:  3.
Pisteet:  123
Sanat:  sanoitus
Muuta:  Kapellimestarina Paul Abela
Little Child on Mary Spiterin esittämä kappale, joka edusti Maltaa vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa kolmanneksi 123 pisteellä.
Mongolian parlamenttivaalit 2012

Mongoliassa pidettiin parlamenttivaalit 28. kesäkuuta 2012. Vaaleissa valittiin 76 jäsentä suureen huraliin. Parlamenttivaalien aikaan pidettiin myös Ulan Batorin kunnanvaltuuston vaalit. Parlamentti- ja kunnanvaltuuston vaalit pidettiin ensimmäistä kertaa samaan aikaan. Vaaleissa käytettiin myös ensimmäistä kertaa elektronisia ääntenlaskukoneita. Tätä perusteltiin ääntenlaskennan reiluudella.
Ehdokkaita suureen huraliin oli 544 joista 174 oli naisia.
Demokraattinen puolue ja Mongolian kansanpuolue ilmoittivat ehdokkaat vaaleihin 24. toukokuuta 2012. Uusi vaaleihin osallistunut puolue oli Mongolian kansan vallankumouspuolue jonka Nambaryn Enkhbayar oli perustanut vuonna 2010.
Demokraattinen puolue oli tammikuun puoliväliin asti hallituksen suuressa koalitiossa mukana mutta vetäytyi keskittyäkseen omaan vaalikampanjaansa.
Kampanjointi

Korruptio on suuri ongelma, koska meillä on korruptiota meillä on huono hallinto, ajattelen että useimmat kehittyvät yhteiskunnat ovat epäonnistuneet yhä uudestaan. Me emme halua toistaa sitä. Presidentti Tsahiagiin Elbegdorj Al Jazeera lehdelle 29. kesäkuuta 2012.
Ulkomaisten yritysten kaivostoiminta on johtanut Mongoliassa tilanteeseen jossa maahan tulee paljon rahaa. Rahan tuleminen on johtanut korruptiosyytteisiin, valituksiin poliittisen johdon vastuuttomuudesta maan luonnonvarojen käytössä ja selän kääntämisestä työntekijöiden huonoa kohtelua kohtaan ulkomaisten firmojen omistamissa kaivoksissa. Kaikki puolueet kampanjoivat korruptiota vastaan. Vaalien alla ovensuukyselyitä suorittanut Sumati Luvsandendev kertoi että 90% mongolialaisista uskoo poliitikkojen hyötyvän jonkinlaisista erityisistä järjestelyistä ulkomaisten yritysten kaivostoiminnassa.
Äänestyspaikat olivat auki aamu seitsemästä ilta kahdeksaan. Äänestyslaitteet raportoivat annetut äänet suoraan keskuskomitealle. 65% 1,833 miljoonasta äänioikeutetusta kävi äänestämässä.
Tulokset

| Puolue | Edustajapaikkoja vaalipiireistä | Edustajapaikkoja puoluelistalta | Paikkojen määrä | +/- | Äänimäärä |
| --- | --- | --- | --- | --- | --- |
| Demokraattinen puolue | 24 | 10 | 34 | +4 | 399,194 |
| Mongolian kansanpuolue | 17 | 9 | 26 | -20 | 353,839 |
| Oikeuskoalitio | 4 | 7 | 11 | + 11 | 252,007 |
| Kansan tahto - vihreä puolue | 0 | 2 | 2 | - | 62,310 |
| Sitoutumattomat | 3 | 0 | 3 | +2 | 62,730 |
| Muut tai hylätyt | 0 | 0 |  |  | 67,930 |
| Yhteensä | 48 | 28 | 76 |  | 1,198,086 |
| Rekisteröityjä äänestäjiä |  |  |  |  | 1,833,478 |

Kuvassa Huralin paikkajako. Demokraattinen puolue sinisellä, Mongolian kansanpuolue punaisella, oikeuskoalitio keltaisella, sitoutumattomat harmaalla ja vihreät vihreällä.
Mongolian parlamenttivaalit 2020

Mongolian vuoden 2020 parlamenttivaalit pidettiin 24. kesäkuuta.
Vaaleissa valitaan 76 edustajaa Mongolian parlamenttiin seuraavasti:
Yksinkertaisella enemmistöllä useamman edustajan vaalipiireistä: 48 edustajaa
Suhteellisella vaalitavalla useamman edustajan vaalipiireistä: 28 edustajaa
Äänioikeus vaaleissa on kaikilla vähintään 18-vuotiailla Mongolian kansalaisilla, jotka eivät ole holhouksen alaisuudessa tai kärsi vankeustuomiota. Ehdokkaaksi saavat asettua 25-vuotiaat..
Taustaa

Mongolian vallankumouksellinen puolue, kansallinen tahto, vihreät ja Mongolian perinteinen yhdistynyt puolue perustivat vaaleihin yhteisen koalition nimeltä Meidän koalitiomme.
Tulokset

Vaikka kansanpuolue menettikin paikkoja, se säilytti asemansa maan suurimpana puolueena.
| Puolue | Kannatus (%) | Paikkoja |
| --- | --- | --- |
| Kansanpuolue | 44,93 | 62 |
| Demokraatit | 24,49 | 11 |
| Meidän koalitiomme | 8,10 | 1 |
| Oikea henkilö | 5,23 | 1 |
| Sitoutumaton | 8,71 | 1 |
Lähde:
Äänestysprosentti oli 73,65%.
Lockdown

| Lockdown |
| --- | --- |
Ensiesiintyminen:  Transformers: Animated (2008)
Henkilötiedot
Koko nimi:  Lockdown
Asema:  palkkionmetsästäjä
Ryhmäsidokset:  Decepticonit / ei ole
Sukupuoli:  Mies
Muuntautumismuodot:  Muskeliauto Lamborghini Aventador
Näyttelijä(t):  Lance Henriksen (2008–2009) Joey Camen (2011) Mark Ryan (2014) Gregg Berger (2014)
Lockdown on fiktiivinen palkkiometsästäjä Transformers-universumissa. Omien sanojensa mukaan hän ei kuulu Decepticoneihin, mutta tekee enimmäkseen töitä heille. Hahmo esiintyi ensimmäisen kerran sarjassa Transformers: Animated.
Transformers: Animated

Transformers: Animatedissa Lockdown oli vuosia sitten kaapannut kenttälääkäri Ratchetin sekä tiedustelija Arceen. Hänellä oli tapana keräillä kaappaamiltaan Autoboteilta näiden aseita ja päivityksiä sekä ottaa ne ns. "palkkioikseen". Hän vei myös Ratchetin EMP-generaattorin. Mutta ennen kuin Lockdown ehti toimittaa Ratchetin ja Arceen Megatronille, EMP-generaattori ylikuormittui. Ratchet ja Arcee pääsivät pakoon, vaikka Arcee menetti muistinsa. Hänen hallussaan olleet koodit Projekti Omegaan siirtyivät myöhemmin Ratchetille.
Vuosien kuluttua Ratchet ja Lockdown kohtasivat jälleen, kun Lockdown lähetettiin Detroitiin etsimään Optimus Primea. Silloin Ratchet onnistui saamaan EMP-generaattorinsa takaisin.
Lockdown nähtiin seuraavan kerran, kun Starscream karkasi Eliittivartiostolta. Sekä Lockdown että Autobotti Prowl jahtasivat häntä ja tekivät hetkellisesti yhteistyötäkin.
Lockdown käytti hetkellisesti hyväksi Sentinel Primea. Hän aluksi luovutti tälle muutamia Decepticoneja, jotta Sentinelin maine säilyisi, mutta yritti lopulta vangita hänet. Prowl saapui kuitenkin estämään sen ja sai selville Lockdownin olleen entinen kyber-ninja ja myös vastuussa heidän opettajansa, Yoketronin, kuolemasta sekä hänen dojossaan säilytettyjen protoformien ryöstämisestä. Prowl sai haltuunsa Yoketronin kypärän, mutta Lockdown pakeni.
Lockdown muuntautuu suureksi muskeliautoksi ja hänen äänenään on Lance Henriksen.
Elokuvasarja > Transformers: Kaatuneiden kosto

Lockdown ei esiintynyt elokuvassa Transformers: Kaatuneiden kosto, mutta hänestä julkaistiin leluversio, joka muistuttaa Transformers: Animatedin versiota.
Elokuvasarja > Transformers: Kaatuneiden kosto > Transformers: Cyber Missions

Lockdown esiintyy Kaatuneiden koston jälkeen sijoittuvan Internet-sarjan Transformers: Cyber Missions jaksoissa 3, 7 ja 11. Ulkonäkönsä lisäksi hän muistuttaa kovasti Transformers: Animatedin versiota myös elämäntarinaltaan.
Elokuvasarja > Transformers: Dark of the Moon -videopeli

Elokuvan Transformers: Kuun pimeä puoli tapahtumia edeltävän videopelin Wii-, Nintendo DS- ja Nintendo 3DS -versioissa Lockdown esiintyy pelattavana hahmona.